卡提域

卡提域（因紐特文：ᑲᑎᕕᒃ，羅馬化：Kativik，意思係 ｢去聚埋嘅地方｣），全名卡提域區域政府（法文：Administration régionale Kativik，簡稱 ARK；英文：Kativik Regional Government，簡稱 KRG；因紐特文：ᑲᑎᕕᒃ ᓄᓇᓕᓕᒫᑦ ᑲᕙᒪᖓ，羅馬化：Kativik nunalilimaat kavamanga），係加拿大魁北克省北部嘅一個區域政府，1978年建立，行政總部喺庫朱瓦克。 卡提域係組成北魁北克嘅三個區域政府之一；但係佢並唔係一個自治政府，而係基本上等於一個郡（MRC，法文：municipalité régionale de comté）；喺統計上，佢所管轄嘅範圍亦所以叫 ｢相等於郡嘅地域｣（territoire équivalent à une MRC）。 呢個範圍基本上即係成個努那域，但係又唔係全部，而係細少少，原因係努那域入面有少少克里人嘅地方，係由另一個區域政府管理。 轄下市級政府 喺2024年，卡提域轄下有14條北方村落： Akulivik Aupaluk Inukjuak Ivujivik Kangiqsualujjuaq Kangirsujuaq Kangirsuk Kuujjuaq (庫朱瓦克) Kuujjuaraapik Puvirnituq Quaqtaq Salluit Tasiujaq Umiujaq 議會 卡提域嘅議會由17個成員組成，包括上述14條村嘅代表同那斯卡庇第一民族（Naskapi First Nation）Kawawachikamach 地方嘅代表，其餘兩個成員係執行委員會嘅主席同副主席。 睇埋 努那域 出面網頁 卡提域嘅官方網站 註 參考資料